text: ডেঙ্গু নিয়েও নিজেদের প্রচারণা কেন ? মানুষ মরছেন তবুও ফটোসেশন ! | editorial | bangladeshbani24.com
  প্রকাশ : ০৬ আগস্ট, ২০১৯ ২১:১৫:৪৬
  ডেঙ্গু নিয়েও নিজেদের প্রচারণা কেন ? মানুষ মরছেন তবুও ফটোসেশন !
  ফরিদুল মোস্তফা খান, ঢাকা : ডেঙ্গু আতঙ্কে টালমাতাল সারাদেশ। রাজধানী ঢাকাসহ দেশের বিভিন্ন স্থানে এ নিয়ে রেকর্ড সংখ্যক প্রাণহানী ঘটেছে। হাসপাতাল, ক্লিনিক গুলোতে বাড়ছে রোগীর চাপ। সরকার সব শক্তি প্রয়োগ করে এ থেকে পরিত্রাণের পথ খুজছে।
  মাননীয় প্রধানমন্ত্রীর নির্দেশে সকল মন্ত্রী মহোদয় এবং মন্ত্রণালয় এ নিয়ে কাজ করছে। আইন শৃঙ্খলা বাহিনী ডেঙ্গু নিয়ন্ত্রণে এখন মাঠে। আওয়ামীলীগ সভানেত্রী ও মাননীয় প্রধানমন্ত্রী শেখ হাসিনা এবং দলীয় সাধারণ সম্পাদক সেতুমন্ত্রী ওবাইদুল কাদের বলেই দিয়েছেন, ডেঙ্গু প্রতিরোধে কথা নয়, কাজ করতে হবে। সবাইকে ফটো সেশন না করে ডেঙ্গুর প্রতিরোধে অবস্থান নিতে হবে। কিন্তু দুভাগ্য প্রধানমন্ত্রীর নির্দেশের পরও এখন দেশের বিভিন্ন স্থানে ডেঙ্গু প্রতিরোধের নামে ব্যাপক ফটো সেশন চোখে পড়েছে।
  বাসাবাড়ি নেই এ রকম জায়গায় গিয়েও অনেকে ফটো তুলে নিজেদের জানান দিয়েছেন। ঢাকঢোল পিটিয়ে কেউ কেউ গ্রামে-গঞ্জে বিভিন্ন গণমাধ্যম ও সোস্যাল মিডিয়ায় ঝড় তুলেছেন। বুঝতে পারছিনা কাজ না করে মৃত্যুর মিছিল সামনে নিয়ে, এ সব যারা করেন তারা মানুষ? নাকি অ'মানুষ? আসুন এদের চোখে আঙুল দিয়ে দেখিয়ে দিন, দেশের স্বার্থে কি করতে হবে? আর কি করতে হবে না।